open-index/open-wikipedia-markdown huggingface dataset:
Max Hoffmann

**Max Hoffmann** (25. tammikuuta 1869 Homberg an der Efze – 8. heinäkuuta 1927 Bad Reichenhall) oli saksalainen kenraali, joka suunnitteli ensimmäisen maailmansodan aikana useat itärintaman keskeisistä operaatioista. Häntä on pidetty lahjakkaana strategina.

## Ura
Hoffmann liittyi Saksan armeijaan vuonna 1887, kävi Berliinin sota-akatemian, palveli upseerina Preussin jalkaväessä ja siirtyi sitten pääesikuntaan. Hänestä tuli pääesikunnan erikoisasiantuntija Kaukoitään liittyvissä asioissa ja Venäjän–Japanin sodan aikana 1904–1905 hän toimi sotilastarkkailijana Japanin puolella. Tammikuussa 1914 hänet ylennettiin everstiluutnantiksi.

Hoffmann nimitettiin juuri ennen maailmansodan puhkeamista elokuussa 1914 Itä-Preussiin sijoitetun Saksan 8. armeijan apulaisesikuntapäälliköksi. Hän vastusti 8. armeijan komentajan, kenraali Maximilian von Prittwitzin suunnitelmaa perääntyä Veikselin taakse, koska se olisi merkinnyt Itä-Preussin jättämistä venäläisille ilman taistelua. Armeijan johto korvasi Prittwitzin nopeasti Paul von Hindenburgilla, joka omaksui yhdessä Erich Ludendorffin kanssa Hoffmannin hyökkäysstrategian. Suunnitelma perustui Venäjän armeijoiden huonoon keskinäiseen koordinaatioon. Tuloksena oli saksalaisten murskavoitto 26.–30. elokuuta käydyssä Tannenbergin taistelussa, jossa Aleksandr Samsonovin komentama Venäjän 2. armeija saarrettiin ja käytännössä tuhottiin. Hindenburg ja Ludendorff saivat tuolloin kunnian voitosta, mutta myöhemmin Hoffmann on tunnustettu menestyksekkään suunnitelman pääarkkitehdiksi. Osin hänen suunnitelmaansa perustui myös Venäjän 1. armeijan lyöminen Masurian järvien taistelussa syyskuun alussa, minkä myötä venäläiset ajettiin kokonaan pois Saksan maaperältä.

Hoffmann oli tämän jälkeen Ludendorffin läheinen avustaja kunnes Ludendorff siirrettiin itärintamalta päämajaan. Elokuussa 1916 Hoffmann ylennettiin everstiksi ja hänestä tuli itärintaman vastanimitetyn uuden komentajan, prinssi Leopoldin esikuntapäällikkö. Seuraavana vuonna hänet ylennettiin kenraalimajuriksi. Hoffmann toimi Saksan sodanjohdon edustajana joulukuussa 1917 käynnistyneissä Brest-Litovskin rauhanneuvotteluissa. Venäjän bolševikkihallituksen viivytellessä sopimuksen allekirjoittamista Hoffmann irtisanoi 16. helmikuuta 1918 maiden välisen aselevon ja määräsi kaksi päivää myöhemmin käynnistettäväksi Saksan massiivisen hyökkäyksen. Saksalaisten vallattua lyhyessä ajassa valtavan maa-alueen venäläiset taipuivat 1. maaliskuuta allekirjoittamaan Saksalle edullisen rauhansopimuksen.

Hoffmann siirrettiin pois palveluksesta kesäkuussa 1919, kun hän kieltäytyi tunnustamasta Versailles’n rauhansopimusta. Sodan jälkeen hän kirjoitti useita muistelmateoksia, kuten vuonna 1923 ilmestyneen *Der Krieg der versäumten gelegenheiten* (”Menetettyjen mahdollisuuksien sota”). Teoksissaan hän arvosteli Saksan sodan aikaista sodanjohtoa.

## Lähteet

## Aiheesta muualla

*Hoffmann, Max  Deutsche Biographie
Helvetin yhdeksän piiriä

**Helvetin yhdeksän piiriä** on suomalaisen black metal -yhtye Azaghalin toinen studioalbumi. Se julkaistiin vuonna 1999 levymerkillä Evil Horde Records.

## Kappaleet
#
#
#
#
#
#
#
#
#

## Kokoonpano
* Varjoherra – laulu
* Narqath – kitara, puhdas laulu, tuottaja, miksaaja, sanoittaja
* Kalma – rummut

### Vierailevat muusikot
* Jani Loikas – bassokitara, tuottaja, miksaaja
* Haerleif Langas – kaikki instrumentit (kappale 9)

### Muut tekijät
* Agathodemon – layout, design
* M. Bormann – layout, design
* Nelson – grafiikka
* Vuohikuningas – sanoittaja (kappale 5)

## Aiheesta muualla
* 
* Helvetin yhdeksän piiriä discogs.com -sivustolla
Maximilian von Prittwitz

**Maximilian von Prittwitz und Gaffron** (27. marraskuuta 1848 Bernstadt, Sleesia – 29. maaliskuuta 1917 Berliini) oli saksalainen kenraali, joka toimi hetken aikaa komentajana aivan ensimmäisen maailmansodan alussa.

Prittwitzit olivat vanha sleesialainen sotilassuku, johon oli kuulunut useita Preussin armeijan kenraaleita. Max von Prittwitz aloitti uransa upseerina jalkaväessä vuonna 1866. Hänestä tuli 1894 eversti, 1896 rykmentinkomentaja, 1898 kenraalimajuri ja prikaatinkomentaja, 1901 kenraaliluutnantti ja divisioonankomentaja sekä 1906 jalkaväenkenraali ja armeijakunnan komentaja. Vuonna 1913 hänet ylennettiin kenraalieverstiksi ja nimitettiin sotilastarkastajaksi.

Maailmansodan puhjettua elokuussa 1914 Prittwitz nimitettiin Itä-Preussiin sijoitetun 8. armeijan komentajaksi, tehtävänään torjua Venäjän odotettavissa ollut hyökkäys. Kärsittyään tappion Gumbinnenin taistelussa 19.–20. elokuuta hän pelkäsi jäävänsä Venäjän ensimmäisen ja toisen armeijan saartamaksi, sillä niillä oli yhteensä nelinkertainen ylivoima hänen joukkoihinsa nähden. Tämän vuoksi hän määräsi armeijansa perääntymään Veikselin länsipuolelle ja jättämään siten koko Itä-Preussin venäläisille. Pääesikunnan päällikkö Helmuth von Moltke ei hyväksynyt tätä, joten Prittwitz korvattiin jo 22. elokuuta Paul von Hindenburgilla ja hänen antamansa perääntymiskäsky peruttiin. Prittwitz ei enää tämän jälkeen toiminut komentajana.

## Lähteet
Nishinari-ku

**Nishinari-ku** () on yksi Osakan kaupungin 24:stä suuralueesta. Se sijaitsee kaupungin eteläosassa ja rajautuu lännessä Kizujokeen, pohjoisessa Naniwan ja Tennōjin suuralueisiin, idässä Abenon suuralueeseen ja etelässä Sumiyoshin ja Suminoen suuralueisiin. Sen pinta-ala on 7,35 neliökilometriä ja siellä on 122&nbsp;020 asukasta.

Nishinarin suuralue on perustettu 1. huhtikuuta 1925. Se on tiheään asutettua ja työväenluokkaista aluetta, jossa on paljon teollisuutta ja kaupallista toimintaa. Suuralueen itäreunassa kulkee vanha Sakaihin johtava Kishū-kaidō-tie. 

Kamagasakin kaupunginosa suuralueen koillisosassa on ollut pitkään köyhää aluetta, jossa on paljon päivätyöläisiä ja kodittomia. Sen viralliseksi nimeksi muutettiin vuonna 1966 alueen maineen parantamiseksi Airin. Alueella on ollut sen historian aikana useita mellakoita.

Nishinarin aluetta palvelevat Osakan metron Midōsuji-linja, Sakaisuji-linja ja Yotsbashi-linja, JR Nishi-Nihonin Osakan ympyrälinja ja Kansai-päälinja (Shin-Imamiyan rautatieasema suuralueen koillisrajalla), Nankai-rautateiden Nankai-päälinja ja Kōya-linja sekä Hankai-raitioteiden Hankai-linja. 

## Lähteet

## Aiheesta muualla

*Nishinarin suuralueen internetsivut
Frigyes Pleszkán

**Frigyes Pleszkán** (1. heinäkuuta 1959 – 14. helmikuuta 2011 Csorna, Unkari) oli unkarilainen jazzpianisti.

## Ura
Frigyes Pleszkán tuli tunnetuksi jo nuorena virtuoosimaisena jazzpianistina. Hän aloitti pianonsoiton opiskelun kahdeksanvuotiaana ja piti ensimmäisen konserttinsa yksitoistavuotiaana. Saman ikäisenä, joulukuussa 1970, Plezskán nauhoitti Oscar Petersonin trion radioidun esiintymisen Budapestissä. Pleszkán opiskeli korvakuulolta kappaleet ja pääsi näillä taidoillaan opiskelemaan Béla Bartók -musiikkiopistoon.

Pleszkánilla oli sooloesiintyminen 17-vuotiaana 1976 Pori Jazz -festivaaleilla, jossa häntä markkinoitiin "unkarilaisena pianon ihmelapsena". Joulukuussa 1978 hän tuli toiseksi Puolan Kaliszissa järjestetyssä kansainvälisessä jazzpianistikilpailussa (The III International Jazz Pianists Competition Mieczysław Kosz).

Pleszkán muutti 1980-luvun loppupuolella Länsi-Eurooppaan, jossa hän esiintyi pääasiassa ravintolapianistina. Hän palasi lyheksi aikaa Unkariin 1996, mutta muutti pian sen jälkeen takaisin ravintolamuusikoksi Sveitsiin.

## Muuta
Frigyes Pleszkán teki vuonna 2011 itsemurhan Budapestissä 51-vuotiaana.

## Yhtyeet
* 1978–1979: Lama-yhtyeen jäsen
* 1980-luvun alussa: The Pleszkán trio (Ferenc Gayer, kontrabasso ja Tamás Németh, rummut)
* 2005–2010: Pleszkán trio (Ferenc Gayer, kontrabasso ja Zoltán Horváth, rummut)

## Levytykset
* 1985: Albumi Gonda Janosin ja John Richard Kruzan kanssa: Keyboard Music
* 1995: Sooloalbumi Fingerprints
* 1996: Sooloalbumi Second Step
* 1998: Sooloalbumi Pearls In Boogie Shell
* 1999: Sooloalbumi Magic Hands

## Lähteet
Tuubi

**Tuubi** on MTV3-kanavalla esitettävä Vappu Pimiän juontama suomalainen viihdeohjelma. Ohjelman jokaisessa jaksossa nähdään kaksi joukkuetta, jotka koostuivat suomalaisista julkisuuden henkilöistä. Joukkueiden kapteeneina toimivat kolmannesta kaudesta alkaen Jenni Kokander ja Ali Jahangiri. Aiemmin kapteeneina toimivat Janne Kataja ja Sami Hedberg. Ohjelmassa nähdään YouTube-videopalvelussa olevia videoita, joihin liittyen joukkueet joutuivat tekemään erilaisia tehtäviä.

Ohjelman 10-osainen ensimmäinen tuotantokausi esitettiin maalis–toukokuussa 2014. Toinen kausi samaan aikaan keväällä 2015. Toukokuussa 2017 MTV ilmoitti, että Tuubi saa jatkoa kolmannelle kaudelle syksyllä 2017.

### Ohjelman nimi
Ohjelmasta tiedotettiin alun perin nimellä *Tuubi*, mutta alkuvuodesta 2014 sen nimi vaihdettiin *Tuubin maailmaksi*, sillä alkuperäinen nimi oli varattu toisaalle. Helmikuussa 2014 ohjelman nimi palasi jälleen Tuubiksi, sillä asianomaiset saivat sovittua asiasta.

## Jaksot
### 1. tuotantokausi

### 2. tuotantokausi

### 3. tuotantokausi

## Lähteet

## Aiheesta muualla
* Sarjan viralliset kotisivut MTV:n sivuilla
Nishiyodogawa-ku

**Nishiyodogawa-ku** () on yksi Osakan kaupungin 24:stä suuralueesta. Se sijaitsee kaupungin luoteisosassa Osakanlahden rannalla Yodogawa-joen suulla. Etelässä se rajautuu Yodogawaan, idässä Osakan Yodogawan suuralueeseen ja pohjoisessa Kanzakigawa- ja Samondogawa-jokiin; niiden pohjoispuolella sijaitsee Hyōgon prefektuurin Amagasakin kaupunki. Nishiyodogawa-kun pinta-ala on 14,23 neliökilometriä ja siellä on 96&nbsp;375 asukasta (vuonna 2010).

Aluetta on kutsuttu vanhastaan lempinimellä ”Naniwa yaoshima” (Naniwan eli Osakan 80 saarta). Siellä on harjoitettu maanviljelyä ja kalastusta. Nykyinen Nishiyodogawan suuralue perustettiin 1. huhtikuuta 1925. Meiji-kaudelta lähtien alueelle kertyi runsaasti teollisuutta, joka toi mukanaan myös ympäristöongelmia. Entisen, saastuneen Ōnogawa-joen paikalle rakennettiin 1970-luvulla suuralueen läpi kulkeva 3,8 kilometriä pitkä viherreitti Ōnogawa ryokuindōro.

Nishiyodogawan aluetta palvelevat JR Westin Tōkaidō-päälinja (suuralueen itärajalla) ja Tōzai-linja sekä Hanshin-rautateiden Hanshin-päälinja ja Namba-linja. 

## Lähteet

## Aiheesta muualla

*Nishiyodogawan suuralueen internetsivut
Tiilimäen TT-ajot

**Tiilimäen TT-ajot** oli Porissa vuosina 1934–1962 järjestetty moottoripyöräkilpailu. Se oli Eläintarhanajojen, Pyynikinajon, Ruissalon ajojen sekä Viipurin ajojen ohella yksi Suomen viidestä ennen sotavuosia aloitetuista TT-ajoista. Yhteensä Porissa ajettiin 28 vuoden aikana 18 kilpailut, joista 13 Tiilimäen kaupunginosassa. Niiden järjestäjänä toimi Porin moottorikerho. 

## Historia
Ensimmäiset Porin TT-ajot järjestettiin toukokuussa 1934. Rata kulki Uudenkoiviston kaupunginosassa pääosin Satakunnankadulla ja Lounaisella Linjakadulla (nyk. Karjalankatu). Vuonna 1936 ajettiin ensimmäisen kerran Tiilimäelle rakennetulla 2 250 metrin pituisella radalla, joka sijaitsi keskussairaalan ja lentoaseman tuntumassa. Sodan jälkeen kolmet ensimmäiset kilpailut vuosina 1947–1949 järjestettiin lentokentällä, jonka jälkeen siirryttiin jälleen Tiilimäen radalle. Vuodesta 1954 lähtien myös Helsingin pikatie eli nykyinen Valtatie 2 toimi radan osana. 

Ensimmäiset ulkomaalaiset kuljettajat osallistuivat Tiilimäen TT-ajoihin 1955, jolloin mukana oli ruotsalaisia ja brittiläisiä kilpailijoita. Vuonna 1951 pääkilpailuna oli Midget- eli Formula 3 -autojen luokka, jonka voitti Curt Lincoln.

Tiilimäen ajot oli aikoinaan suosittu kilpailu, jota parhaimpina vuosina seurasi lähes 10 000 katsojaa. Virallinen myytyjen pääsylippujen ennätys tehtiin vuonna 1952, jolloin paikalla oli noin 8 000 maksanutta katsojaa. Ensimmäisiin kilpailuihin vuonna 1934 myytiin 5 000 pääsylippua ja lisäksi liputtomia arveltiin olevan paikalla lähes saman verran. 1950-luvun lopulla ajojen suosio alkoi kuitenkin laskemaan ja viimeisinä vuosina katsojia oli vain parisen tuhatta.

## Voittajat

## Lähteet
*Tiilimäen TT-ajot 1934–62  Riutaclassic – Classic Racing

### Viitteet
Gösta Lönnfors

**Gösta Lönnfors** (13. elokuuta 1911 Loviisa – 26. kesäkuuta 1948 Assen, Alankomaat) oli suomalainen ratamoottoripyöräilijä. Hän kuoli Hollannin TT-ajojen kilpailussa Assenin moottoriradalla.

## Ura
Vuoteen 1934 saakka Lönnfors ajoi menestyksekkäästi pääasiassa jääradoilla ja nousi sen jälkeen huipulle myös TT-ajoissa. Hän kilpaili ennen sotavuosia saksalaisella DKW-pyörällä Suomen lisäksi Pohjoismaissa, Virossa ja Englannissa sekä useissa Keski-Euroopan maissa. 1940-luvun lopulla Lönnfors vaihtoi pyörää brittiläiseen AJS-merkkiin. 

Suomessa Lönnfors saavutti 350-kuutioisissa lukuisia voittoja muun muassa Pyynikinajossa (1937, 1938, 1946), Tiilimäen TT-ajoissa (1938, 1947, 1948) sekä Ruissalon ajoissa (1939, 1948).

## Kuolema
Lönnforsin kuolemaan johtanut onnettomuus tapahtui Hollannin TT-ajoissa 26. kesäkuuta 1948. Hän väisti edellään voimakkaasti jarruttanutta kilpakumppaniaan ja ajoi päin radan sivussa pehmusteena ollutta olkipaalia. Lönnfors paiskautui takaisin radalle ja jäi takaa tulleen kilpailijan yliajamaksi. Hän kuoli matkalla sairaalaan. Toisen version mukaan Lönnfors olisi säilynyt ilmeisesti vahingoittumattomana ja oli juuri nousemassa ylös, kun takaa tullut ranskalainen kilpailija ajoi hänen niskansa yli Lönnforsin kuollessa välittömästi.

Järjestäjät eivät tiedottaneet onnettomuudesta tai sen vaatimasta kuolonuhrista mitenkään, vaan kilpailua jatkettiin normaalisti. Myös kilpailusta tehdyssä uutisfilmissä ei mainita tapausta sanallakaan, vaikka Lönnforsin kaatuminen jopa näkyy siinä lyhyesti. Kilpailussa mukana ollut hollantilainen Piet Knijnenburg on jälkeenpäin kertonut, että järjestäjät eivät vaivautuneet edes puhdistamaan rataa, vaan muut osallistujat joutuivat ajamaan verilammikon päältä. Gösta Lönnfors oli ensimmäinen "Euroopan turvallisemmaksi" mainostetulla Assenin radalla surmansa saanut kuljettaja. 

## Lähteet

## Aiheesta muualla
*Hollanninkielinen uutiskatsaus Assenin kilpailuista
Mattolaituri (kahvila)

**Mattolaituri** on 19. huhtikuuta 2011 avattu, Helsingin Kaivopuistossa sijaitseva merenrantakahvila. Mattolaiturin ovat perustaneet ja omistavat kansanedustaja ja näyttelijä Antero Vartia ja hänen isänsä Esko Vartia. Kahvila sijaitsee Uunisaaren ja Harakan välisen salmen kohdalla. Kahvila on auki vain kesäkaudella.

Helsingin kaupungin rakennusvalvontavirasto myönsi Mattolaiturin rakennustöistä kunniamaininnan Antero Vartialle ja runkourakoitsija Markku Sieppalalle Mattolaiturin talvibetonointitöistä. Erityisesti betonirakenne on rakennusvalvontaviraston mukaan onnistunut erinomaisesti ja viraston mukaan se luo vaikutelman, että kiinteistö on aina ollut kyseisellä paikalla.

Kahvila sijaitsee suunnilleen samalla kohdalla kuin Kaivopuiston mattolaituri.

## Lähteet
Herbert Plumer

**Herbert Charles Onslow Plumer, Plumerin 1. varakreivi** (13. maaliskuuta 1857 Torquay – 16. heinäkuuta 1932 Lontoo) oli brittiläinen sotamarsalkka, joka palveli komentajana ensimmäisessä maailmansodassa.

Pulmer kävi Etonin sisäoppilaitoksen ja aloitti vuonna 1876 sotilasuransa 65. jalkaväkirykmentin aliluutnanttina. Hän yleni vuonna 1900 everstiksi, 1902 kenraalimajuriksi, 1908 kenraaliluutnantiksi ja 1915 kenraaliksi, minkä ohella hänet aateloitiin 1906. Toisessa buurisodassa Plumer johti jalkaväkikolonnaa ja osallistui piiritetyn Mafekingin vapautukseen. Sittemmin hän toimi prikaatin- ja divisioonankomentajana sekä vuodesta 1911 Britannian kotijoukkojen komentajana. Ensimmäisessä maailmansodassa Plumer nimitettiin toukokuussa 1915 länsirintamalle sijoitetun Britannian toisen armeijan komentajaksi, ja hän johti sitä seuraavat kaksi vuotta Flanderin Ypresissä. Kuuluisin hänen johtamansa operaatio oli 7. kesäkuuta 1917 brittien hyökkäyksellä käynnistynyt Messinesin taistelu. Tarkoin suunniteltu hyökkäys alkoi 19 miinan valtavalla räjäytyksellä, jonka on sanottu aiheuttaneen siihen mennessä voimakkaimman ihmisen tuottaman äänen. Operaatio oli menestys, sillä hyökkäyksen tavoitteet saavutettiin nopeasti vähäisin tappioin. Sen jälkeen Plumer siirrettiin Hubert Goughin tilalle johtamaan huonosti sujunutta Passchendaelen hyökkäystä. Plumer onnistui kääntämään tämänkin taistelun jonkinlaiseksi menestykseksi, mutta tällä kertaa tappiot olivat hyvin suuret.

Plumer siirrettiin marraskuussa 1917 Italiaan 14. armeijakunnan komentajaksi, tarkoituksenaan palauttaa järjestys rintamalle italialaisten kärsittyä katastrofaalisen tappion Caporetton taistelussa. Maaliskuussa 1918 hän palasi länsirintamalle, jossa komensi toista armeijaa sodan loppuun asti. Hänen joukkonsa joutuivat torjumaan saksalaisten suurhyökkäystä keväällä 1918. Sodan päätyttyä Plumer toimi joulukuusta 1918 huhtikuuhun 1919 Britannian miehitysjoukkojen komentajana Reinillä. Vuonna 1919 hänet ylennettiin sotamarsalkaksi ja hänestä tehtiin paroni *Plumer of Messines and Bilton*. Vuosina 1919–1924 hän toimi Maltan sotilaskuvernöörinä ja ylipäällikkönä, ja vuodesta 1925 korkeana edustajana (*High Commissioner*) Palestiinassa. Eläkevuosinaan Plumer toimi aktiivisesti parlamentin ylähuoneessa. Hänet korotettiin vuonna 1929 varakreiviksi.

Plumer johti vuonna 1927 Ypresiin pystytetyn Meninin portin paljastustilaisuutta. Hän kuoli vuonna 1932 ja hänet haudattiin Westminster Abbeyyn.

## Lähteet

## Aiheesta muualla
Heikki Välimäki

**Heikki Antero Välimäki** (7. lokakuuta 1942 Hausjärvi – 24. elokuuta 2024 Huittinen) oli suomalainen koripalloilija.

Kuusankosken Puhdin kasvatti ja vuonna 1960 Kouvolan NMKY:hyn siirtynyt Välimäki pelasi Suomen pääsarjaa yhteensä kuuden kauden ajan. Ensimmäisen pääsarjakautensa hän pelasi Kouvolassa ja jatkoi seurassa seuraavat neljä kautta Suomensarjassa. Vuonna 1965 hän siirtyi pelaamaan neljäksi kaudeksi SM-sarjaa Työväen Maila-Poikiin, ja viimeisen kautensa hän pelasi Tampereen Pyrinnössä, jossa voitti Suomen cupin vuonna 1969. Välimäki teki cup-finaalin suurimman pistemäärän, 20 pistettä. Ammatiltaan Välimäki oli liikunnanopettaja, ja hän toimi aktiivisesti myös tenniksen ja golfin parissa.

## Lähteet
* 
* Heikki Välimäki  baskethotel.com

### Viitteet
Morhovo

**Morhovo** () on maalaiskunta ja sen keskuskylä Novgorodin alueen Holmin piirissä Venäjällä. Se sijaitsee 18 kilometriä Holmista kaakkoon. Kylässä on 192 ja kunnassa 706 asukasta (vuonna 2012).

## Maantiede ja asutus
Morhovon kunnan pinta-ala on 442 neliökilometriä. Se rajoittuu lännessä Holmin piirin Krasnyi Borin sekä pohjoisessa Holmin ja Togodin kuntiin ja idässä ja etelässä Tverin alueeseen. Seutu kuuluu Valdain ylängön reuna-alueeseen.

Keskuskylän lisäksi kuntaan kuuluu Mirnyin asutus ja 61 kylää: Alešnja, Batutino, Bobjathino, Bogdanovo, Boldaševo, Bolšoje Jelno, Brednjagi, Budkovo, Davydovo, Dubrovo, Galyženki, Gorodetskoje, Horošejevka, kaksi Ivanovskojeta, Karelkino, Klenovets, Kliny, Ljalino, Malašovo, Malihovo, Maloje Jelno, Merkuševo, Netšajevo, Novosjolki, Orlovo, Osinovka, Osipovo, Ostsy, Ovsjannikovo, Patrihovo, Podberezje, Podbereznikovo, Podmolodje, Pogost, Poretšje, Potepalovo, Prijut, Purygino, Pustoška, Samohvalovo, Šavrinka, Šeršnevo, Silagino, Solomnitsa, Solovji, Sotovo, Staroje, Stehnovo, Štšenki, Štšulakino, Švaino, Syrmolotovo, Tuhomitši, Vasiljovo, Zaborinka, Zagorje, Zahod, Zaitsy, Zamošje ja Zehny. Toiseksi suurin asutuskeskus on alle 150 asukkaan Tuhomitšy. 21 kylässä ei ole lainkaan vakituista asutusta.

## Liikenne, talous ja palvelut
Morhovosta on maantieyhteys Holmiin ja Tverin alueen Ploskošiin. Paikallisista elinkeinoista tärkeimpiä ovat julkiset palvelut sekä maa- ja metsätalous. Puunhankintaa harjoittaa viisi yksityisyrittäjää. Maataloutta edustaa joukko yksityistiloja sekä asukkaiden palstaviljelmät. Kunnassa toimii lastentarha, peruskoulu, kaksi kerhotaloa, kolme kirjastoa, kaksi lääkintäasemaa ja neljä postikonttoria. Vähittäiskaupasta vastaa piirin kulutusosuuskunta.

## Lähteet
* 

### Viitteet

## Aiheesta muualla
* Morhovon kunnan sivusto
Napier (täsmennyssivu)

**Napier** voi tarkoittaa ainakin seuraavia:

*Napier, kaupunki Uudessa-Seelannissa
*Mount Napier, uinuva tulivuori Australiassa
**[[HMAS Napier]]*, Australian laivaston sotalaiva
*Edinburgh Napier University, yliopisto Edinburghissa Skotlannissa
*Napier & Son, entinen brittiläinen autonvalmistaja
*Robert Napier and Sons, myöhemmin William Beardmore and Company, entinen laivatelakka Skotlannissa
*7096 Napier, asteroidi
*Napierin luku eli Neperin luku, matemaattinen vakio

## Sukunimenä
*Napier, skotlantilainen klaani
*Alan Napier (1903–1988), englantilainen näyttelijä
*Charles Napier (1782–1853), brittiläinen kenraali
*Charles Napier (1786–1860), brittiläinen amiraali
*Charles Napier (1936–2011), yhdysvaltalainen näyttelijä
*Francis Napier (1819–1898), brittiläinen diplomaatti ja virkamies
*George Napier (1751–1804), brittiläinen sotilas
*George Thomas Napier (1784–1855), brittiläinen kenraali
*James Napier (s. 1982), uusiseelantilainen näyttelijä
*Jessica Napier (s. 1979), uusiseelantilainen näyttelijä
*John Napier (1550–1617), skotlantilainen matemaatikko
*Marita Napier (1939–2004), eteläafrikkalainen oopperalaulaja
*Marshall Napier (1951–2022), uusiseelantilainen näyttelijä ja näytelmäkirjailija
*Oliver Napier (1935–2011), pohjoisirlantilainen poliitikko
*Robert Napier (1810–1890), brittiläinen sotamarsalkka
*Robert Napier (1791–1876), skotlantilainen laivanrakentaja.
Helmiseeprapeippo

**Helmiseeprapeippo** (*Taeniopygia bichenovii*) on loistopeippojen heimoon kuuluva varpuslintu.

## Levinneisyys
Helmiseeprapeippoa tavataan Australian pohjois- ja itäosissa. Sitä on kuvattu yleiseksi tai paikallisesti yleiseksi. Lajin kannankehitys on vakaa, ja se on luokiteltu elinvoimaiseksi.

## Lähteet
László Kusalyi Jakcs

**Kusalyi Jakcs László** () oli unkarilainen aatelinen, joka toimi Transilvanian voivodina vuonna 1441, Unkarin kuninkaan Vladislav III:n nimittämänä.

## Katso myös
* Luettelo Transilvanian ruhtinaista

## Lähteet
* 
* 

### Viitteet
Ugandansininokka

**Ugandansininokka** (*Spermophaga poliogenys*) on loistopeippojen heimoon kuuluva varpuslintu.

## Levinneisyys
Ugandansininokkaa tavataan Kongon tasavallassa, Kongon demokraattisessa tasavallassa ja Ugandassa. Lajin kannankehitys on vakaa, ja se on luokiteltu elinvoimaiseksi.

## Lähteet
Janne Kontkanen

**Janne Kontkanen** (s. 26. helmikuuta 1974 Helsinki) on suomalainen tekniikan tohtori, joka palkittiin teknisellä Oscarilla vuonna 2014 yhdessä neljän muun henkilön kanssa deep compositing -teknologioiden ja -työnkulkujen kehittämis-, prototypointi- ja edistämistyöstä.

Kontkanen kirjoitti ylioppilaaksi savonlinnalaisesta Talvisalon lukiosta 1993. Tohtoriksi hän väitteli Otaniemen teknillisestä korkeakoulusta. Kontkanen työskenteli yhdysvaltalaisessa DreamWorks-elokuvayhtiössä reilut neljä vuotta vuodesta 2007 lähtien, minkä jälkeen hän on toiminut Googlen 3D-karttayksikössä.

## Lähteet
Pensassininokka

**Pensassininokka** (*Spermophaga haematina*) on loistopeippojen heimoon kuuluva varpuslintu.

## Levinneisyys
Pensassininokkaa tavataan Afrikan länsi- ja keskiosissa. Sen on raportoitu olevan harvinainen, vaikkakin paikallisesti runsaslukuinen. Lajin kannankehitys on vakaa, ja se on luokiteltu elinvoimaiseksi.

## Lähteet
P-Nitrobentsoehappo

**p-Nitrobentsoehappo** eli **4-nitrobentsoehappo** (C7H5NO4) on bentsoehapon nitrattu johdannainen. Yhdistettä käytetään muun muassa väriaineiden ja lääkeaineiden valmistuksessa. p-Nitrobentsoehappo on o- ja m-nitrobentsoehappojen isomeeri.

## Ominaisuudet
Huoneenlämpötilassa p-nitrobentsoehappo on keltaisia kiteitä. Yhdiste liukenee vain vähän veteen, mutta liukenee orgaanisiin liuottimiin kuten etanoliin ja dietyylieetteriin. Sen pK<sub>a</sub>-arvo on 3,4. p-Nitrobentsoehappo on ihoa, silmiä ja hengitysteitä ärsyttävä yhdiste.

## Valmistus ja käyttö
Teollisuudessa p-nitrobentsoehappoa valmistetaan hapettamalla p-nitrotolueenia joko typpihapon tai molekulaarisen hapen avulla. Toinen käytetty menetelmä on polystyreenin nitraus ja sitä seuraava hapetus. Laboratoriomittakaavassa voidaan käyttää myös p-nitrotolueenin hapetusta kromihapolla.

p-Nitrobentsoehappoa käytetään valmistettaessa väriaineita ja pelkistämällä siitä saadaan 4-aminobentsoehappoa. Yhdisteestä valmistetaan myös p-aminobentsoehappokloridia, jota käytetään prokaiinin ja foolihapon synteeseissä.

## Lähteet
George Bingham (Lucanin 3. jaarli)

**George Charles Bingham, Lucanin kolmas jaarli** (16. huhtikuuta 1800 Lontoo – 10. marraskuuta 1888 Lontoo) oli brittiläinen sotilas. Hänet tunnetaan kenties parhaiten siitä, että hän antoi käskyn surullisenkuuluisaan kevyen prikaatin hyökkäykseen Krimin sodan Balaklavan taistelussa vuonna 1854.

George Bingham oli Lucanin toisen jaarlin vanhin poika. Hän opiskeli Westminster Schoolissa, mutta siirtyi vuonna 1816 sotilasuralle. Hän yleni vuonna 1826 everstiluutnantiksi ja osallistui vuonna 1828 Venäjän armeijassa sotaan Balkanilla. Vuosina 1826–1830 hän oli myös parlamentin alahuoneen jäsenenä ja peri Lucanin jaarlin arvon 1839.

Lucan ylennettiin vuonna 1851 kenraalimajuriksi ja Krimin sodan puhjettua vuonna 1854 hänet asetettiin ratsuväkidivisioonan johtoon. Divisioona koostui kahdesta prikaatista, joista kevyttä prikaatia komensi hänen lankonsa Cardiganin jaarli. Lucan ja Cardigan halveksivat toisiaan. Balaklavan taistelussa 25. lokakuuta 1854 Lucan johti itse raskasta prikaatia pakottaen venäläisen ratsuväen perääntymään. Sen jälkeen hän sai ylipäällikkö lordi Raglanilta kaksi erillistä määräystä, joiden mukaan kevyen prikaatin piti hyökätä vetäytyvien venäläisten kimppuun. Toinen käskyistä saapui myöhässä, joten ensimmäistä määräystä kirjaimellisesti tulkinnut Lucan lähetti kevyen prikaatin venäläisten ylivoimaista vahvempaa asemaa vastaan heikomman aseman sijasta. Kevyt prikaati tuhottiin, ja kahden rykmentin voimin sen perääntymistä suojannut Lucan haavoittui itsekin jalkaan. Tapauksen vuoksi Raglan määräsi Lucanin palaamaan Englantiin vuonna 1855. Lucan pyysi tapauksen selvittämistä sotaoikeudessa, mutta pyyntö hylättiin. Asiaa käsiteltiin tuloksetta parlamentin molemmissa kamareissa. Vaikka Lucan ei enää tämän jälkeen osallistunut mihinkään sotatoimiin, hänet ylennettiin 1865 kenraaliksi ja 1887 sotamarsalkaksi.

Lucanin aloitteesta parlamenttiedustajien valan kaavaa muutettiin vuonna 1858 siten, että myös juutalaiset saattoivat tulla parlamentin jäseniksi.

## Lähteet

## Aiheesta muualla
You Had My Heart

**You Had My Heart** on suomalaisen laulaja-lauluntekijä Saara Aallon kolmas studioalbumi. Albumin tuottajana toimi Teemu Roivainen, ja sen julkaisi Yume Records -omakustannelevy-yhtiö 24. toukokuuta 2013.

Albumin ensimmäiseksi singleksi valittiin nimikkoraita ”You Had My Heart”, jonka musiikkivideo julkaistiin *[[Ilta-Sanomat|Ilta-Sanomien]]* verkkosivuilla 22. maaliskuuta 2013.

## Taustaa
Albumin kaikki kappaleet ovat Aallon sanoittamia ja säveltämiä, lukuun ottamatta albumin päätösraitaa, joka on cover-versio Serge Laman ja Alice Donan kirjoittamasta kappeleesta ”Je Suis Malade”. Joidenkin kappaleiden tekemiseen on osallistunut myös albumin tuottaja Teemu Roivainen.

Aalto on kuvaillut albumin olevan tummasävyisempi kuin hänen esikoisalbuminsa "Blessed with Love". Aalto erosi alkuvuodesta 2013 avomiehestään Teemu Roivaisesta, ja Aallon mukaan hänen läpikäymänsä tunteet näkyvät levyn sanoituksissa ja sävellyksissä. Aalto on sanonut kappaleiden olevan hänelle hyvin henkilökohtaisia. Kappaleiden sovituksista pyrittiin tekemään kokeellisia ja mahtipontisia, mutta Aalto sanoi haluneensa säilyttää niissä myös ”tyypillisen saaramaisuuden”.

Ennen albumin julkaisua Aalto kävi neuvotteluja suurten levy-yhtiöiden kanssa saatuaan julkisuutta *[[The Voice of Finland]]* -kykyjenetsintäkilpailusta, johon hän osallistui keväällä 2012. Levy-yhtiöt olisivat halunneet Aallon laulavan suomeksi, mihin Aalto ei suostunut, joten neuvottelut kariutuivat.

## Julkaisu

Albumi julkaistiin sekä digitaalisessa että fyysisessä muodossa 24. toukokuuta 2013. Albumin julkaisua edelsi esikoissingle ”You Had My Heart”, josta julkaistiin Marko Mäkilaakson ohjaama suuren budjetin musiikkivideo 22. maaliskuuta 2013. Kappaleen on miksannut Edward J Nixon. Albumin toisena singlenä julkaistiin "You Gotta Go", josta julkaistiin myös musiikkivideo heinäkuussa 2013.

Levyllä oleva kappale ”My Love” julkaistiin singlenä huhtikuussa 2012, kun Aalto esitti sen *The Voice of Finland* -kilpailun finaalissa. Kappaleesta tehtiin päivitetty versio albumia varten.

Albumin rinnalla lanseerattiin samanniminen korusarja, johon kuuluvia koruja myydään Aallon perustamassa verkkokaupassa. Vastaavanlainen korusarja lanseerattiin myös Aallon *Blessed with Love* -albumin yhteydessä.

## Vastaanotto
*You Had My Heart* nousi julkaisuviikollaan Suomen virallisen albumilistan sijalle 43 ja oli siten Aallon uran ensimmäinen listasijoitus. Albumi kuitenkin putosi listalta ensimmäisen listaviikon jälkeen.

Albumin kappaleet eivät saaneet juurikaan radiosoittoa. YleX-radiokanavan musiikkipäällikkö Tomi Saarinen sanoi, ettei "You Had My Heart" -kappale kestä vertailua kansainvälisten englanninkielisten materiaalien kanssa. The Voice -radiokanavan musiikkipäällikkö Jussi Mäntysaari kuitenkin sanoi kappaleen olevan ”parasta, mitä Saaralta on tähän asti kuultu”.

## Kappaleet

## Lähteet
Sebestyén Rozgonyi

**Sebestyén Rozgonyi** () oli unkarilainen aatelinen, joka toimi Transilvanian voivodina vuosina 1458 - 1460. Hän oli Unkarin kuninkaan Matias Corvinusen ensimmäinen voivodi nimitys.

## Katso myös
* Luettelo Transilvanian ruhtinaista

## Lähteet
* 
* 

### Viitteet
Kaksivarvasankeriassalamanteri

**Kaksivarvasankeriassalamanteri** (*Amphiuma means*) on *[[Amphiuma]]*-sukuun kuuluva laji. Se on IUCN:n (International Union for Conservation of Nature and Natural Resources) punaisen listan mukaan yleisesti elinvoimainen, vaikka joistakin paikoista se on kadonnut.

## Koko ja ulkonäkö

Kaksivarvasankeriassalamanteri on 116&nbsp;cm pitkä. Väriltään se on harmaa, tummanruskea tai musta. Sen silmät ovat pienet.

## Levinneisyys ja elinympäristö

Kaksivarvasankeriassalamanteria tavataan soilla, mutaisissa järvissä, kosteilla niityillä ja hieman virtaavissa vesissä.

## Lisääntyminen

Naaras munii matalaan veteen, rannalle tai maan alle.

## Ravinto

Laji pyydystää ravinnokseen selkärangattomia eläimiä.

## Lähteet
Henry Hardinge

**Henry Hardinge, Hardinge of Lahoren varakreivi** (30. maaliskuuta 1785 Wrotham, Kent, Britannia – 24. syyskuuta 1856 South Park, lähellä Tunbridge Wellsiä, Kent) oli brittiläinen sotilas, joka toimi Intian kenraalikuvernöörinä vuosina 1844–1848 ja Britannian armeijan ylipäällikkönä 1852–1856.

Hardinge liittyi Englannin armeijaan vuonna 1799. Hän osallistui lordi Wellingtonin vuosien 1808–1815 sotaretkeen Espanjassa ja toimi varapäämajoitusmetarina Portugalin armeijassa, kunnostautuen erityisesti Albueran (1811) ja Vitorian taisteluissa (1813). Vuoden 1815 viimeisellä sotaretkellä Napoleonia vastaan hän toimi prikaatinkenraalin arvoisena brittiedustajana Preussin armeijan päämajassa. Hän haavoittui Lignyn taistelussa niin pahasti, että hänen vasen käsivartensa piti amputoida. Samana vuonna hänet lyötiin ritariksi. Vuosina 1820–1844 Hardinge oli parlamentin alahuoneen jäsenenä. Hän toimi Wellingtonin konservatiivihallituksen sotaministerinä 1828–1830 ja Irlannin asioiden ministerinä syksyn 1830 sekä Robert Peelin hallituksen Irlannin-ministerinä 1834 ja sotaministerinä 1841–1844.

Hardinge nimitettiin 1844 Wellingtonin suosituksesta Intian kenraalikuvernööriksi lankonsa lordi Ellenborough’n seuraajana. Hänen kenraalikuvernöörikaudelleen osui ensimmäinen sikhisota 1845–1846. Hardinge toimi sodan aikana ylipäällikkö Hugh Goughin oikeana kätenä ja johti osaa brittijoukoista Ferozeshahin taistelussa lokakuussa 1845 sekä Sobraonin taistelussa helmikuussa 1846. Maaliskuussa 1846 hän saneli hävinneille sikheille Lahoren rauhansopimuksen ehdot, joiden myötä Sikhivaltio menetti suuren osan alueestaan. Palkintona saavutuksistaan sikhisodassa Hardinge sai toukokuussa 1846 varakreivin arvon nimellä *Hardinge of Lahore*. Intian kenraalikuvernöörinä Hardinge pyrki myös edistämään länsimaista sivistystä tarjoamalla hallintovirkoja kouluja käyneille intialaisille sekä pyrkimällä kitkemään taantumuksellisina pitämiään tapoja, kuten ihmisten uhraamista ja leskenpolttoa.

Hardingen kuvernöörikausi päätyi tammikuussa 1848, ja saman vuoden elokuussa hänet lähetettiin Irlantiin kukistamaan siellä noussutta kapinaa, tarvittaessa sotilasvoimin. Vuonna 1852 hänestä tuli Wellingtonin seuraaja Britannian armeijan ylipäällikkönä. Vaikkakin Hardingen aikana perustettiin armeijan ensimmäiset harjoitusleirit Chobhamiin ja Aldershotiin sekä otettiin käyttöön parannettu Enfield-kivääri, hän oli yleisesti haluton uudistuksiin ja häntä pidettiin osasyyllisenä brittien huonoon menestykseen Krimin sodan alkuvaiheessa 1854. Hänet kuitenkin ylennettiin 1855 sotamarsalkaksi.

Henry Hardingen pojanpoika oli niin ikään Intian varakuninkaana toiminut Charles Hardinge.

## Lähteet
Dhoom

**Dhoom** on Sanjay Gadhvin ohjaama intialainen hindinkielinen toimintaelokuva vuodelta 2004. Pääosia näyttelevät Abhishek Bachchan, Uday Chopra, John Abraham, Esha Deol ja Rimi Sen. *Dhoom* kuului vuoden menestyneimpiin hindielokuviin.

## Näyttelijät

## Soundtrack

## Jatko-osat
*Dhoomista* muodostui suosittu elokuvasarja. *[[Dhoom 2]]* sai ensi-iltansa 24. marraskuuta 2006 ja *[[Dhoom 3]]* 20. joulukuuta 2013.

## Lähteet

## Aiheesta muualla
* 
*
Spacewatch

**Spacewatch** on Arizonan yliopiston vetämä projekti, jossa tutkitaan pikkuplaneettoja, mukaan lukien erityypiset asteroidit ja komeetat. Projektin ovat perustaneet Tom Gehrels ja Robert S. McMillan vuonna 1980. Projekti on ollut edelläkävijä CCD-kennojen käytössä.

Spacewatch käyttää neljää teleskooppia Kitt Peakissä Arizonassa.

Asteroidi 4255 Spacewatch on nimetty ohjelman mukaan.

## Merkittäviä löytöjä

* Callirrhoe
* 5145 Pholus
* 9885 Linux
* 20000 Varuna
* 60558 Echeclus
* (136617) 1994 CC
* (174567) Varda

## Lähteet
Giuseppe Motta -mitali

**Giuseppe Motta Medal** on Sveitsissä sijaitsevan  Geneva Institute for Democracy and Developmentin myötämä rauhanpalkinto vuodesta 2004. Palkinto jaetaan rauhan, demokratian, ihmisoikeuksien ja kestävän kehityksen puolesta. 

Palkinto on nimetty Sveitsin liittoneuvoston liittopresidentin ja Kansainliiton pääsihteerin mukaan. 
## Palkinnon saajat
Palkinto jaetaan kolmeen kategoriaan
*Rauhan ja demokratian ♦palkinto
*Ihmisoikeuspalkinto
*Kestävän kehityksen palkinto

## Lähteet
Mitä silmät ei nää (kappale)

**Mitä silmät ei nää** on suomalaisartisti Juha Tapion kappale hänen samannimiseltä studioalbumiltaan. Sen julkaisi Warner Music Finland albumin ensimmäisenä singlenä kesäkuussa 2003. Kappale ei sijoittunut singlelistalle, mutta oli kuitenkin radiokanavien toiseksi soitetuin kappale.

## Kappaleet
#

## Listasijoitukset

## Lähteet
James Cardigan

**James Thomas Brudenell, Cardiganin 7. jaarli** (16. lokakuuta 1797 Hambleden, Buckinghamshire – 28. maaliskuuta 1868 Deene Park, Northamptonshire) oli brittiläinen kenraali. Hänet muistetaan parhaiten siitä, että hän johti surullisenkuuluisaa kevyen prikaatin hyökkäystä Krimin sodan Balaklavan taistelussa vuonna 1854.

Hän kävi Christ Churchin collegea Oxfordissa ja oli parlamentin alahuoneen jäsenenä vuosina 1818–1829 nimellä lordi Brudenell. Cardiganin jaarlin arvon hän peri isältään vuonna 1837. Hän liittyi armeijaan vuonna 1824, vanhempana kuin yleensä oli tapana, mutta yleni sen jälkeen nopeasti, saaden 1832 everstiluutnantin arvon husaarirykmentissä. Cardigan riitautui usein alaistensa upseeriensa kanssa ja kohteli näitä ankarasti. Määrättyään erään upseerin laittomasti arestiin hänet tuomittiin sotaoikeudessa ja erotettiin sen seurauksena armeijasta vuonna 1834. Kaksi vuotta myöhemmin hän pääsi kuitenkin sukunsa vaikutusvallan avulla takaisin palvelukseen, 11. kevyen rakuunarykmentin (sittemmin 11. husaarirykmentin) komentajaksi. Cardigan käytti runsaasti omia varojaan tehdäkseen rykmentistään mahdollisimman tyylikkään. Hän joutui uudelleen vaikeuksiin oltuaan riidan päätteeksi laittomassa kaksintaistelussa alaisensa, kapteeni Harvey Tuckettin kanssa, ja haavoitettuaan tätä. Cardiganin pyynnöstä tapaus käsiteltiin ylähuoneessa, jossa hän vapautui syytteistä lakiteknisten seikkojen ansiosta. Julkisuudessa tämä nostatti arvostelua.

Cardigan jatkoi rykmenttinsä komentajana, kunnes hänet 1854 ylennettiin kenraalimajuriksi. Krimin sodan puhjettua samana vuonna hänet nimitettiin kevyen ratsuväkiprikaatin komentajaksi. Hän joutui näin lankonsa, jaarli Lucanin alaiseksi, vaikka ei tullut tämän kanssa lainkaan toimeen. Cardiganin kevyt prikaati ei juurikaan osallistunut taisteluihin, ennen kuin 25. lokakuuta 1854 Lucan antoi sille väärinkäsityksestä johtuneen kohtalokkaan määräyksen lähteä hyökkäykseen venäläisten ylivoimaista asemaa vastaan. Cardigan epäili lordi Raglanilta peräisin olleen määräyksen mielekkyyttä, mutta lähti silti epäröimättä hyökkäykseen, josta itse selvisi hengissä. Runoilija Alfred Tennyson teki tapauksen pian kuuluisaksi runossaan ”Kevyen prikaatin hyökkäys” (1855) ja julkisuudessa Cardiganista tehtiin rohkeuden perikuva. Palattuaan kotimaahansa hänet nimitettiin ratsuväen ylitarkastajaksi. Vuonna 1861 hänet ylennettiin kenraaliluutnantiksi. Hän kuoli vammoihin, jotka sai myöhemmin pudottuaan hevosen selästä.

Lordi Cardiganin nimestä tulee englannin kielen napitettua villatakkia tarkoittava sana *cardigan*, sillä hänen sanottiin pitäneen tällaista vaatetta kuuluisan kevyen prikaatin hyökkäyksen aikana.

## Lähteet
Gusin rauhanpalkinto

**Gusin rauhanpalkinto** () on filippiiniläinen rauhanpalkinto, joka jaettiin ensimmäisen kerran vuonna 2002. Palkinto myönnetään  seuraavilla aloilla: tiede ja tutkimus,  lääketiede ja fysiologia, kemia, fysiikka,  arkeologia, arkkitehtuuri, kuvataiteet, talous, lainsäädäntö ja johtaminen, kirjallisuus, akatemia, humanitarismi ja filantropialle, uskonto sekä ympäristö.

Palkinto jaetaan joka marraskuun 4. päivänä. Palkinnon perusti Barry Gusi, jonka isä Gemeniano Javier Gusi oli toisen maailmansodan aikainen sissikomentaja. 

## Palkinnon saajat

## Lähteet
Kuusinen (saari Kotkassa)

**Kuusinen** (myös **Luotsi-Kuusinen**) on saari Suomenlahdessa Kotkassa. Saarella sijaitseva Kuusisen satama toimii Suomen merivoimien sotilassatamana, kalasatamana, Suomen valtion väyläalusten satamana sekä Kotkan saariston yhteysalusliikenteen satamana. Saari on toiminut ennen luotsien tukikohtana.

Saarta on nimitetty Luotsi-Kuusiseksi myös erotukseksi toisesta Kotkan alueella sijainneesta Kuusinen-nimisestä saaresta, niin sanotusta Tanssi-Kuusisesta, joka on jäänyt Mussalon sataman alle.

## Historia

Luotsit siirtyivät Kuusiseen Kotkan kaupungin syntyaikoihin 1870-luvun lopulla Kukourin linnakesaarelta. Saarella olleesta luotsitalosta on nykyisin jäljellä enää kivijalka. Kuusinen yhdistettiin 1970-luvulla Kotkansaareen pengertiellä, joka toimii samalla aallonmurtajana. Tieyhteyden valmistumisen jälkeen saarelle rakennettiin kalasatama ja Suomen merivoimien sotilassatama. Kotkan saariston yhteysalusliikenne siirtyi Kuusiseen elokuussa 2013 Sapokasta. Saari on ehdolla Kotkan merivartioaseman uudeksi sijoituspaikaksi, joka on siirtymässä pois Katariinan kaupunginosassa sijaitsevista liian suurista tiloista.

Saaren lounaiskärkeen pystytettiin vuonna 1998 venäläisen Mihail Anikušinin *Ruotsinsalmen taisteluissa 1789–1790 hukkuneiden merimiesten muistomerkki*.

## Kalasatama

Kuusisen kalasatamassa on kalankäsittelylaitos ja varastotilaa. Vuonna 2016 kalasatama oli kaupungin omistama ja sitä käyttivät aktiivisesti lähiseudun rannikkokalastajat. Kalasatamassa oli kaksi kalan suoramyyntipistettä, joissa toisessa myös kahvila. Kalastus oli pääosin rysäpyyntiä, joissa päälajit siika, lohi ja suomukalat.

## Lähteet
Otto Hahnin rauhanpalkinto

**Otto Hahnin rauhanpalkinto** (saks. *Otto-Hahn-Friedensmedaille*) on saksalainen rauhanpalkinto, joka on nimetty saksalaisen ydinfyysikon, nobelisti Otto Hahnin mukaan. Palkinnon perusti Otto Hahnin pojanpoika Dietrich Hahn vuonna 1988. Palkinnon jakaa Saksan YK-liitto. Palkinto jaetaan henkilöille ja instituuteille, jotka ovat olleet edistämässä rauhaa ja kansainvälistä ymmärrystä. 
Palkinto on kultamitali ja diplomi, jotka Berliinin pormestari ja Saksan YK-liiton puheenjohtaja luovuttavat 17. joulukuuta palkintojuhlassa Berliinissä. 

## Lähteet
Sinipeippo

**Sinipeippo** (*Uraeginthus angolensis*) on loistopeippojen heimoon kuuluva varpuslintu. 

## Levinneisyys
Sinipeippoa tavataan luonnonvaraisena Angolassa, Botswanassa, Burundissa, Kongon tasavallassa, Kongon demokraattisessa tasavallassa, Malawissa, Mosambikissa, Namibiassa, Etelä-Afrikassa, Swazimaassa, Tansaniassa, Sambiassa ja Zimbabwessa. São Tomé ja Príncipessä sitä tavataan istutettuna. Lajin on kuvattu olevan yleinen tai joskus runsaslukuinen. Sen kannankehitys on vakaa, ja se on luokiteltu elinvoimaiseksi.

## Lähteet
Ivan Kuzmenko

**Ivan Semenovytš Kuzmenko** (; 15. syyskuuta 1912 – 1943) oli ukrainalainen jalkapalloilija.

Kuzmenko oli Kiovan Dynamon pelaaja, joka pelasi myös toisen maailmansodan aikaan Startin joukkueessa joka ei hävinnyt otteluakaan. Hän pelasi myös kuuluisassa Kuolemanottelussa ja teloitettiin saksalaisten vankileirillä seuraavana vuonna.

## Lähteet
Sinipääpeippo

**Sinipääpeippo** (*Uraeginthus cyanocephalus*) on loistopeippojen heimoon kuuluva varpuslintu.

## Levinneisyys
Sinipääpeippoa tavataan Etiopiassa, Keniassa, Somaliassa, Etelä-Sudanissa, Sudanissa ja Tansaniassa. Lajia on kuvattu paikallisesti yleiseksi. Sen kannankehitys on vakaa, ja se on luokiteltu elinvoimaiseksi.

## Lähteet
Ohikiitävää (kappale)

**Ohikiitävää** on suomalaisartisti Juha Tapion kappale hänen samannimiseltä studioalbumiltaan. Sen julkaisi Warner Music Finland albumin toisena singlenä huhtikuussa 2005. 

Kappale nousi neljäksi viikoksi latauslistalle maalis-huhtikuussa 2007, jolloin se saavutti parhaan sijoituksensa listalla, 17. sija (13/2007). Marraskuussa 2013 kappale käväisi yhden viikon ajan latauslistan sijalla 29. Julkaisuvuonnaan kappale oli parhaimmillaan radioiden soitetuin kappale.

## Kappaleet
#

## Listasijoitukset

## Lähteet

## Aiheesta muualla
* Ohikiitävää discogs.com -sivustolla
Ametistipeippo

**Ametistipeippo** (*Granatina granatina*) eli aiemmalta nimeltään **orvokkipeippo** on loistopeippojen heimoon kuuluva varpuslintu. 

## Levinneisyys
Ametistipeippoa tavataan Angolassa, Botswanassa, Mosambikissa, Namibiassa, Etelä-Afrikassa, Sambiassa ja Zimbabwessa. Lajia on kuvattu yleiseksi taipaikallisesti yleiseksi. Sen kannankehitys on vakaa, ja se on luokiteltu elinvoimaiseksi.

## Lähteet
Toiset mimmit

”**Toiset mimmit**” on suomalaisartisti Erinin kappale hänen toiselta, *[[Sä osaat!]]* -studioalbumilta. Sen julkaisi Warner Music albumin toisena singlenä elokuussa 2013. Kappaleelle on tehty myös musiikkivideo, joka julkaistiin videopalvelu YouTubessa 20. marraskuuta 2013. Videon kohtauksia kuvattiin saman vuoden syyskuussa ympäri Helsingin keskustaa, esimerkiksi Helsingin päärautatieasemalla. 

Kappale nousi parhaimmillaan latauslistan 20. ostetuimmaksi kappaleeksi sekä radioiden kolmanneksi soitetuimmaksi kappaleeksi.

## Kappaleet
#

## Listasijoitukset

## Lähteet
Älä tule hyvä tyttö

”**Älä tule hyvä tyttö**” on suomalaisartisti Erinin kappale hänen toiselta, *[[Sä osaat!]]* -studioalbumilta. Sen julkaisi Warner Music albumin kolmantena singlenä marraskuussa 2013. ”Älä tule hyvä tyttö” ei menestynyt yhtä hyvin kuin albumin kaksi aiempaa singleä. Kappale sijoittui ainoastaan radiolistalle.

## Kappaleet
#

## Listasijoitukset

## Lähteet
Journals

**Journals** on kanadalaisen Justin Bieberin albumi, joka julkaistiin 23. joulukuuta 2013. Levy julkaistiin ainoastaan iTunesissa, ja suuri osa sen kappaleista oli saatavilla jo aiemmin. Albumi debytoi Suomen virallisen listan sijalla 33.

## Kappaleet
# 
# 
# 
# 
# 
# 
#  
# 
# 
#  
# 
# 
#  
# 
#  
#  (musiikki video)
#  (traileri)
#  (video)

## Arvostelut
* Absolute Punk: 6.6/10
* Chicago Tribune: 
* Los Angeles Times: 
* Spin: *positiivinen*

## Lähteet

## Aiheesta muualla
* Journals Discogsissa
Uno Jakob Oskar Gadd

**Uno Jakob Oskar Gadd** (4. heinäkuuta 1864 Muolaa – 8. helmikuuta 1944 Helsinki) oli juristi ja pankinjohtaja, joka vangittiin yhdenvertaisuuslain vastustamisesta.

Gaddin vanhemmat olivat piirilääkäri Carl Oskar Gadd ja Sofia Fredrika Lindequist. Hän tuli filosofian kandidaatiksi 1886 ja lakitieteen kandidaatiksi 1891 ja toimi sitten Viipurin hovioikeuden kanslistina vuodesta 1898 ja notaarina vuodesta 1899.

Kenraalikuvernööri Nikolai Bobrikov erotti hänet virasta 1903. Työskenneltyään Viipurissa Pohjoismaiden Osakepankin konttorissa 1903–1906 hän sai viimeksi mainittuna vuonna takaisin notaarin viran. Samana vuonna hänestä tuli hovioikeuden asessori ja 1909 hovioikeudenneuvos. Gadd erotettiin virasta uudestaan 1913, koska hän vastusti yhdenvertaisuuslakia, ja tuomittiin 8 kuukaudeksi Pietarin Krestyn vankilaan 1915. Vuosina 1914–1915 hän toimi Tampereen Säästöpankin johtajana, 1917 hän oli puoli vuotta jälleen hovioikeuden neuvoksen virassa ja 1916–1934 hän toimi Pohjoismaiden Osakepankin ja myöhemmän Pohjoismaiden Yhdyspankin notariaattiosaston esimiehenä.

Gaddin puoliso oli vuodesta 1900 Ida Maria Jacobson. Heidän poikansa oli kihlakunnantuomari Erik Gadd.

## Lähteet
*  Sivu 220.

## Aiheesta muualla
*  Viitattu 13.1.2014.
Leonard Howell

**Leonard Howell** (16. kesäkuuta 1898 Clarendon, Jamaika – 1981 Kingston, Jamaika) oli jamaikalainen saarnaaja, kansalaisoikeusaktivisti ja rastafariliikkeen perustaja.

Howell asui 1920-luvulla New Yorkissa, missä hän toimi mustien kansalaisoikeuksien puolesta. Vuonna 1932 hän palasi Jamaikalle ajamaan mustien kansalaisoikeuksia siellä ja saarnaamaan panafrikkalaista ideologiaansa. Vuonna 1933 Howell julisti, että Etiopian keisari Haile Selassie oli Messias, ja loi näin perustan rastafarismille. Howell kirjoitti teoksen *Promise Key*, josta tuli rastafariliikkeen merkittävimpiä teoksia. Hän perusti Saint Catherineen rastafariyhteisön nimeltä Pinnacle, josta kasvoi omavarainen afrosentristinen kaupunki. Howell pidätettiin toimintansa johdosta yli 50 kertaa. Toisin kuin monet rastafarit, Howell ei koskaan kasvattanut rastatukkaa.

## Lähteet
Punaporun taistelu

**Punaporun taistelu** oli toisessa maailmansodassa Saksan 18. armeijan ja Neuvostoliiton 55. armeijan joukkojen välinen taistelu Punaporun kaupungin hallinnasta Leningradin lähistöllä vuonna 1943. Taistelu oli osa Operaatio Napatähteä. Taistelu alkoi 10. helmikuuta, jolloin neuvostojoukot etenivät nopeasti, mutta taistelu kääntyi myöhemmin pattitilanteeksi. Seuraavana päivänä 4. SS-Poliisidivisioonan ja Espanjan vapaaehtoisjoukkojen Emilio Estebanin johtaman 250. jalkaväkidivisioonan onnistuivat raskaita tappioita kärsien työntää neuvostojoukot takaisin. Taistelu päättyi saksalaisten voittoon 13. helmikuuta. Espanjalaiset menettivät taistelussa yli 70 % miehistään. Taistelu oli verisin espanjalaisten joukkojen käymä taistelu itärintamalla. Hitler myöhemmin palkitsi Sinisen divisioonan joukot mitalilla.
Muurasjärvi (järvi)

**Muurasjärvi** on Keski-Suomessa Pihtiputaalla lähellä Muurasjärven kylää sijaitseva järvi.

## Maantietoa
Muurasjärvi on 12,6&nbsp;kilometriä pitkä, 3,7&nbsp;kilometriä leveä, ja sen pinta-ala on 2&nbsp;105&nbsp;hehtaaria eli 21 neliökilometriä. Siinä on 25 saarta, joiden pinta-ala on 60,31 hehtaaria eli noin noin 3&nbsp;% järven kokonaispinta-alasta. Saarista 9 on alle neliökilometrin ja yli hehtaarin suuruisia ja loput 16 saarta ovat yli aarin kokoisia. Järvi on luodattu ja siitä on julkaistu syvyyskartat. Järven tilavuus on 189,01 miljoonaa kuutiometriä eli 0,18901&nbsp;kuutiokilometriä. Sen keskisyvyys on 9,0&nbsp;metriä ja suurin syvyys on 35,7&nbsp;metriä. Järven rantaviivan pituus on 65,7&nbsp;kilometriä, josta saarten rantaviivan yhteispituus on 12,7&nbsp;kilometriä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Alvajärven valuma-alueella (14.48), jonka Muurasjärven alueeseen (14.482) järvi kuuluu. Järven vedenpinnan korkeus on 112,2&nbsp;metriä mpy. Se laskee Autiojokea pitkin Alvajärveen

## Lähteet
Anderson Mesa

**Anderson Mesa** on noin kahdeksan kilometriä pitkä pöytävuori Arizonassa, Yhdysvalloissa. 2195 metriä korkealla pöytävuorelle sijaitsee Lowell Observatoryn Anderson Mesa Station ja Naval Observatoryn Navy Precision Optical Interferometer.
Vihertiikeripeippo

**Vihertiikeripeippo**, aikaisemmalta nimeltään **oliivitiikeripeippo** (*Amandava formosa*) on loistopeippojen heimoon kuuluva varpuslintu. 

## Levinneisyys
Vihertiikeripeippoa tavataan Intian keskiosissa. Laji on vähenemässä nopeasti pyydystämisen ja elinympäristöjen tuhoutumisen takia, ja se on luokiteltu vaarantuneeksi.

## Lähteet